Loek Hermans
Louis Marie Lucien Henri Alphonse (Loek) Hermans (Heerlen, 23 april 1951) út Beetstersweach is in Nederlânsk politikus foar de VVD. By de Earste Keamerferkiezings 2007 is hy keazen as lid fan de Earste Keamer. Hy is op 12 juny 2007 beëdige.

Hermans folge de hbs yn Kerkrade en studearre fan 1969 - 1976 bestjoerskunde oan de Katolike Universiteit Nymwegen. Hjirnei wie hy learaar maatskippijlear oan de Bestjoersskoalle yn Gelderlân. Fan 1969 ôf wie Hermans lid fan de VVD. Hy hie ferskate funskjes yn de JOVD, de jongereinorganisaasje fan de VVD. Fan 3 septimber 1974 - 5 septimber 1978 wie hy lid fan de gemeenteried yn Nymwegen. Fan 8 juny 1977 - 24 septimber 1990 wie Hermans lid fan de Twadde Kamer, fan septimber 1988 oant septimber 1990 as ficefraksjefoarsitter. Hermans waard yn 1986 ferslein troch Voorhoeve by de striid om it fraksjefoarsitterskip fan de VVD. Hy late yn 1987-1988 de Parlemintêre enkête nei de Paspoartaffêre.

Hermans ferliet yn 1990 de Twadde Keamer en waard boargemaster fan Swol. Fan 1994 - 1998 wie hy kommissaris fan de Keninginne fan Fryslân. Syn idee foar in grut folksfeest sette kwea bloed doe't Hermans it ferbûn oan it tema 500 jier sintraal bestjoer yn Fryslân. De festiviteiten gienen lykwols troch ûnder de namme Fryslân 500 en kosten Hermans in soad populariteit yn Fryslân.

Op 31 maart 2008 waard bekendmakke dat Loek Hermans de nije foarsitter wurdt fan it bestjoer fan de Stichting Katolike Universiteit (SKU) yn Nymwegen. Hermans begjint op 23 maaie oan syn nije funksje. Op 1 july 2008 waard hy beneamd ta foarsitter fan de Ried fan Tafersjoch fan ûntwikkelingsorganisaasje CARE Nederlân. Hy folge Mohamed Rabbae op, dy't oant dan bestjoersfoarsitter wie.

Hermans wie listlûker foar de VVD by de Earste Keamerferkiezings 2011.

Persoanlik libben 
Hermans wie troud. Syn frou stoar yn 2014. Hy hat fjouwer bern. It Twadde Keamerlid Sophie Hermans is in dochter fan him. Hermans wennet yn Beetstersweach. Hermans is in neef fan helpbiskop Alphons Castermans silger.

Nederlânsk bestjoerskundige
Nederlânsk ûnderwizer
Nederlânsk politikus
VVD-politikus
Nederlânsk gemeenteriedslid
Nederlânsk boargemaster
Earste Keamerlid
Twadde Keamerlid
Nederlânsk minister fan Underwiis
Nederlânsk liberaal
Nederlânsk bestjoerder
Frysk bestjoerskundige
Frysk ûnderwizer
Frysk politikus
Kommissaris fan de Kening(inne) yn Fryslân
Frysk liberaal
Frysk bestjoerder
Frysk persoan fan Nederlânsk komôf
Limburchsk persoan
Ridder yn de Oarder fan de Nederlânske Liuw
Persoan berne yn 1951